Rikunarita-ORG/Wikinium huggingface dataset:
# צווארון לבן

פקידי צווארון לבן 1894
מפתחי תוכנה בחברת היי-טק
עורכי דין בטקסס
**צווארון לבן** הוא כינוי בלתי פורמלי לאנשים המשתייכים למעמד הביניים, אשר עובדים בעבודות מקצועיות הדורשות על פי רוב השכלה אקדמית. בין מקצועות הצווארון הלבן נמנים מקצועות הניהול, עבודות משרד ואדמיניסטרציה, שיווק ומכירות ומקצועות חופשיים כגון עריכת דין ורפואה. אנשי הצווארון הלבן מובחנים מאנשי הצווארון הכחול, שעבודתם מצריכה עבודת כפיים.

## מקור המונח

הוגה המונח "צווארון לבן" היה אפטון סינקלייר. הוא השתמש בו לראשונה כדי לתאר את העובדים המודרניים בתחומי הפקידות, האדמיניסטרציה והניהול בשנות השלושים של המאה ה-20. השימוש במונח זה דווקא נבע מהעובדה, שבמהלך רוב שנות המאה ה-19 והמאה ה-20, גברים שעבדו בעבודות משרדיות במדינות אירופה ובארצות הברית נדרשו כמעט תמיד לקוד לבוש שכלל חולצות לבנות בעלות צווארון לבן. בנוסף לכך, במגזר התעשייתי של המדינות דוברות האנגלית במאה ה-20, צבעם של הסרבלים או הבגדים העליונים הצביע על מעמדם של העובדים: עובדי הכפיים לבשו כחול, מנהלי העבודה לבשו חום והצוות המקצועי הבכיר, דוגמת המהנדסים, לבשו לבן. איש צווארון לבן הוא זה שעובד במשרד או שאינו עובד בעבודת כפיים.

## נתונים דמוגרפיים

שיעורם של עובדי הצווארון הלבן בארצות הברית עלה בהתמדה, מ-17% מכלל העובדים בשנת 1900 ל-59.4% מכלל העובדים בשנת 1998. הסיבות העיקריות לכך הן המהפכה הטכנולוגית והשינויים במבנה הכלכלה בארצות הברית.

עובדי הצווארון הלבן, שהיוו מיעוט בחברה החקלאית ובראשית ימי החברה התעשייתית, הפכו לרוב במדינות המתועשות. המהפכה הטכנולוגית יצרה דרישה רבה לעבודות משרדיות והפחיתה משמעותית את מספר המשרות הדורשות עבודה ידנית במפעלים (ראו: אבטלה טכנולוגית). באופן כללי, רמת השכר של עובדי הצווארון הלבן גבוהה יותר מזו של עובדי הצווארון הכחול, אם כי רבים מעובדים אלה אינם מרוויחים שכר הגבוה משמעותית מהשכר הממוצע במשק. בנוסף, במספר הולך וגדל של חברות לא מועסקים כלל עובדי צווארון כחול, מאחר שפיזית הן אינן מייצרות שום דבר, ובמקום זאת ישנה היררכיה של עובדי צווארון לבן. בסביבת עבודה כזו העובדים מתלבשים לרוב אותו הדבר, והבדלי הדרגות ביניהם באים לידי ביטוי בסמכויות המואצלות להם, בגודל ואיכות מרחב העבודה או המשרד, בהטבות שלהן הם זוכים ובגובה המשכורת עצמה.

כעובדים שכירים, גם עובדי הצווארון הלבן מאוגדים לעיתים באיגודים מקצועיים משלהם, ואף הם עשויים לנקוט בצעדים כגון עיצומים או שביתות, במסגרת מאבקים לשיפור תנאי עבודתם. עם זאת, תופעה זו שכיחה הרבה יותר באירופה מאשר בארצות הברית, שבה פחות מ-10% מכלל העובדים במגזר הפרטי חברים באיגודים מקצועיים.

הסוציולוג האמריקאי סי. רייט מילס ערך מחקר מעמיק על עובדי הצווארון הלבן, ופרסם את מסקנותיו בספר בשנת 1951. בספרו הוא טען שעובדי הצווארון הלבן סובלים מתחושה חזקה של ניכור, הנובעת מכך שהם אינם מוכרים רק את זמנם, אלא הם נאלצים אף למכור את אישיותם ולעשות זאת "עם חיוך על הפנים". הוא הביא כדוגמה את סוכני הביטוח (דוגמה שהייתה קרובה ללבו, מאחר שאביו היה סוכן ביטוח).

## עבירות צווארון לבן

 ערך מורחב – **עבירת צווארון לבן**

בקרימינולוגיה, "עבירות צווארון לבן" הן עבירות המבוצעות בדרך כלל על ידי אנשים ממעמד הביניים או מהמעמד הגבוה, במסגרת או בקשר למקום עבודתם. עבירות צווארון לבן מבוצעות ללא שימוש באלימות. דוגמאות לעבירות צווארון לבן: מעילה, מרמה והפרת אמונים, שוחד, סחר במידע פנים.

## ראו גם

* צווארון כחול
* צווארון ורוד
* צווארון אפור
* עובד ידע
* צווארון לבן (סדרת טלוויזיה)

## קישורים חיצוניים

 מדיה וקבצים בנושא **צווארון לבן** בוויקישיתוף
# iPadOS

iPadOS|  |
|  |
|
מפתח |
אפל |
|
משפחה |
IOS  |
|
מחזור חיים |
יוני 2019 – הווה (כ־7 שנים)  |
|
סוג גרעין |
היברידי (XNU) |
|
פותחה בשפות |
C,‏ C++,‏ Objective C,‏ Swift |
|
סוג רישיון |
תוכנה קניינית, לא כולל רכיבי קוד פתוח |
|
מצב עבודה |
בפיתוח |
|
מנהל חבילות |
App Store  |
|
סביבת שולחן עבודה | Cocoa Touch  |
|
מבוססת על |
IOS  |
|
פלטפורמות |
אייפד אייר 2 אייפד אייר (דור שלישי) אייפד (דור חמישי) iPad (דור שישי) אייפד מיני 4 iPad Mini (דור חמישי) אייפד פרו‏ 9.7" אייפד פרו‏ 10.5" אייפד פרו‏ 11" אייפד פרו‏ 12.9" (דור ראשון) אייפד פרו‏ 12.9" (דור שני) אייפד פרו‏ 12.9" (דור שלישי)  |
|
אתר אינטרנט |
www.apple.com/ipados |
|   |

**iPadOS** (מבוססת על iOS) היא מערכת הפעלה ניידת אשר נוצרה ופותחה על ידי חברת אפל. המערכת, אשר הוכרזה בכנס המפתחים העולמי של אפל לשנת 2019, אמורה להחליף את מערכת iOS במכשירי האייפד של החברה, כדי לאפשר הבחנה מעמיקה יותר בין תכונות האייפון והאייפד. היא הוצגה לראשונה תחת השם **iPadOs 12** כדי לשקף את העובדה שהיא נגזרה ממערכת ההפעלה iOS 12. עד לשנת 2025 שוחררו עוד 6 גרסאות - האחרונה שבהן, היא **iPadOS 18**.

## היסטוריה

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. עיקר המידע המצוי בפרק זה עדכני ל־2019.כאשר האייפד הוכרז, בתחילה נעשה שימוש בגרסה של iOS, שאז הייתה ידועה בתור iPhone OS, מערכת ההפעלה של מכשירי האייפון. ככל שהפלטפורמה התפתחה, האייפד קיבל מספר תכונות מובחנות שאינן זמינות במכשירי האייפון, כגון שימוש בסביבת עבודה פנויה להפעלת יישומים מרובים בו זמנית, תכונת גרור ושחרר, ותמיכה ב-Apple Pencil. במהלך כנס המפתחים העולמי של אפל לשנת 2019, הכריזה אפל על מערכת הפעלה חדשה המציעה תכונות ייחודיות עבור מכשירי האייפד – iPadOS 13, זאת לצד iOS 13 – גרסת iOS חדשה עבור מכשירי האייפון.

## תכונות

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. עיקר המידע המצוי בפרק זה עדכני ל־2019.iPadOS מביאה לראשונה פריסה חדשה עבור מסך הבית ואת היכולת של מכשירי האייפד לתפקד כצג נוסף עבור מערכת macOS, תכונה הממותגת בשם Sidecar לצורך המחשת הדמיון עם רכב צד של אופנוע.

## היסטוריית גרסאות

| גרסה | תאריך הפצה | הערות |
| --- | --- | --- |
| גרסת בטא ראשונה של iPadOS 13 | 3 ביוני 2019 |  |
| גרסת בטא שנייה של iPadOS 13 | 17 ביוני 2019 | פרטים על גרסת הבטא השנייה של iPadOS 13 |
| iPadOs 13 | 24 בספטמבר 2019 |  |
| iPadOs 14 | 16 בספטמבר 2020 |  |
| iPadOs 15 | 20 בספטמבר 2021 |  |
| iPadOs 16 | 24 באוקטובר 2022 |  |
| iPadOs 17 | 18 בספטמבר 2023 |  |
| iPadOs 18 | 16 בספטמבר 2024 |  |

## מכשירים נתמכים

iPadOS תומכת במכשירי אייפד בעלי שבב Apple A8 או A8X או גרסה מאוחרת יותר. למערכת אין תמיכה עבור מכשירי אייפד עם גיגה-בית אחד של זיכרון RAM וגם עבור אייפד אייר,‏ אייפד מיני 2 ו-אייפד מיני 3.

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. עיקר המידע המצוי בפרק זה עדכני ל־2019.מכשירים הנתמכים על ידי iPadOS כוללים בין היתר:

* אייפד אייר 2
* אייפד אייר‏ (2019)
* אייפד‏ (2017)
* אייפד‏ (2018)
* אייפד מיני 4
* אייפד מיני‏ (2019)
* אייפד פרו (כל הדגמים)

## קישורים חיצוניים

 מדיה וקבצים בנושא **iPadOS** בוויקישיתוף
* אתר האינטרנט הרשמי של IPadOS
* אתר המפתחים הרשמי
* iOS Library Library - באתר Apple Developer Connection

## הערות שוליים
# האח הגדול ("1984")

האח הגדול|  |
|
יוצרים |
ג'ורג' אורוול  |
|
גילום הדמות |
ג'ון ורנון  |
|
מידע |
|
מקצוע |
שליט (תפקיד) |
|
דמויות קשורות |
|
אויבים |
וינסטון סמית', עמנואל גולדשטיין  |
|   |

ההיררכיה החברתית שבראשה האח הגדול
**האח הגדול** (באנגלית: **Big Brother**) הוא מונח שנטבע בספר "1984" של ג'ורג' אורוול. בספר, האח הגדול הוא כינוי למנהיג כל-יכול הנהנה מפולחן אישיות ומצוי מעל לכל ביקורת.

האח הגדול הוא מנהיג מפלגת הסוצאנג (הלחם של "סוציאליזם אנגלי") השולטת באוקיאניה, מדינה דמיונית בה מתרחשת עלילת הספר. עלייתו התחילה בשנות השישים של המאה העשרים, כשכל מנהיגי המהפכה המקוריים של המפלגה הוצאו להורג בטיהורים הגדולים. עשור לאחר מכן, האח הגדול היה כבר מנהיגה הבלתי מעורער של המפלגה. אולם אורוול רומז בספר שהאח הגדול הוא דמות בדיונית שנוצרה על ידי המפלגה, כדי לשמש כמוקד ההזדהות עם המפלגה, כיוון שקל יותר להרגיש קרבה לאדם מאשר לגוף או לרעיון אידאולוגי. כחיזוק לכך אפשר להביא את העובדה שהאח הגדול הפך דמות מיתולוגית, פרטי הביוגרפיה שלו מעורפלים, לא ידוע מתי נולד, והאמונה הרווחת היא שהוא לעולם לא ימות. אין אדם באוקיאניה היודע את שמו האמיתי או שראה אותו פנים אל פנים.

"האח הגדול" הפך מטבע לשון המתייחס לשלטון טוטליטרי או כזה שיש בו מאפיינים טוטליטריים. המציאות הדיסטופית שמתאר אורוול ב-"1984" רותמת אמצעים טכנולוגיים מתקדמים לפיקוח ולניטור של חיי הפרט, תחת הסיסמה "האח הגדול – עינו פקוחה", ולכן המונח "האח הגדול" משמש לעיתים קרובות בהתייחסות לפעולות שפוגעות בפרטיות, בין אם מעורבים בהן מוסדות המדינה ובין אם מעורבים בהם חברות מסחריות.

דמותו של האח הגדול מבוססת בעיקרה על דמותו של יוסיף סטלין, אך גם על רודנים אחרים כמו אדולף היטלר ומאו דזה-דונג. השם "האח הגדול" הוא פרפרזה על הכינוי "האבא הגדול" שניתן לסטלין.

## ראו גם

* חדר 101
* פנאופטיקון
* הזכות לפרטיות
* 1984 (ספר, מונחים)

## קישורים חיצוניים

 מדיה וקבצים בנושא **האח הגדול** בוויקישיתוף
* נדב זאבי, עינו הפקוחה של האח הגדול, באתר nrg‏, 15 בנובמבר 2008
* מאיה פולק, ‏האח ממשיך לגדול, בעיתון מקור ראשון, 25 בפברואר 2019
* האח הגדול, באתר אנציקלופדיה בריטניקה (באנגלית)
# The Register

The Register|
מדינה |
הממלכה המאוחדת  |
|
תקופת הפעילות |
1994–הווה (כ־32 שנים)  |
|
תוכן |
|
סוגה |
עיתונות טכנולוגיה  |
|
שפה |
אנגלית  |
|
שידור והפצה |
| www.theregister.com |
|   |

**The Register** הוא אתר חדשות טכנולוגיה בריטי שנוסד ב-1994 על ידי מייק מגי וג'ון לטיס. האתר עוסק בעיקר בפרסום חדשות ודעות בנושא טכנולוגיות מידע.

המוציא לאור העומד מאחורי האתר הוא Situation Publishing Ltd, בעלי האתר הוא דרו קאלן ומנהל האתר הוא לינוס בירטלס. עד מאי 2019 היה אנדרו אורלובסקי העורך הראשי של האתר.

## היסטוריה

The Register נוסד בלונדון כעלון דואר אלקטרוני בשם "Chip Connection". בשנת 1998 הפך "The Register" לאתר חדשות יומי מקוון. ב-2001 עזב אחד המייסדים, מייק מגי, ופתח את אתר מתחרה "The Inquirer", ומאוחר יותר את "IT Examiner" ו-"TechEye" .

בשנת 2002 התרחב "The Register" ויצר גרסה אמריקנית "The Register USA" באתר theregus.com במסגרת שיתוף פעולה עם "Tom's Hardware". בשנת 2003 עבר האתר ל-theregister.com.

ב-2009 הכריז האתר על פרויקט לשיגור מטוס נייר באטמוספירה העליונה הקיצונית. בשנת 2010 תמך האתר בשיגור המוצלח של PARIS (Paper Aircraft Released Into Space).

האתר הפעיל בעבר גם את "Register Hardware" ו-"Channel Register", שהתמזגו לתוכו.

## קהל קוראים ותוכן

בשנת 2011 הוא נקרא מדי יום על ידי למעלה מ-350,000 משתמשים, ובשנת 2013 עלתה הצפייה בו ל-468,000 מדי יום וכמעט 9.5 מיליון מדי חודש. בנובמבר 2011 עיקר הקוראים באתר הגיעו מבריטניה (42%) ומארצות הברית (34%).

"Channel Register" מספק חדשות בתחום עסקי המחשבים וסחר, ו-"Reg Hardware" מספק חדשות ומאמרים עבור חומרת מחשב ואלקטרוניקה צריכה. "Reg Research" מעמיק על טכנולוגיות וכיצד הן קשורות לעסקים.

הסיפורים שלהם מצוטטים על ידי מקורות חדשותיים גדולים ומשמשים גם לגיבוי מידע. סיפורים בכתבי עת אחרים התבססו על חשיפותיהם. לדוגמה, "InformationWeek" פרסם כתבה על כתבה של "The Register", ששימשה כמקור למאמר בניו יורק טיימס.

בספטמבר 2018, עמד דירוג האתר על פי אלקסה על 7,194.

### כותבים

לאתר צוות מערכת של 16 כותבים ומומחי הפקה. כריס ויליאמס הוא העורך הראשי. פול קונרט הוא עורך בבריטניה, איאן תומסון הוא עורך חדשות בארצות הברית וסיימון שרווד הוא עורך אסיה-פסיפיק. בעלי טורים כוללים את מארק פסה ורופרט גודווינס.

## קישורים חיצוניים

* אתר האינטרנט הרשמי של The Register (באנגלית)

* The Register, ברשת החברתית פייסבוק
* The Register, ברשת החברתית X (טוויטר)
* The Register, ברשת החברתית LinkedIn

## הערות שוליים
# Truth Social

Truth Social|  |
|
מפתח |
TMTG |
|
מחזור חיים |
השקה מוגבלת ב-App Store - נובמבר 2021 – הווה |
|
קטגוריה |
אפליקציה |
|
אתר Truth Social |
|   |

**Truth Social** (מופיעה גם כ-**TRUTH Social**) היא פלטפורמת מדיה חברתית שהושקה על ידי חברת Trump Media & Technology Group, הנמצאת בבעלותו של נשיא ארצות הברית דונלד טראמפ. הפלטפורמה הושקה בהשקה ציבורית מלאה ב-21 בפברואר 2022.

## רקע

נשיא ארצות הברית דונלד טראמפ העלה בעבר הצעה לבנות פלטפורמת מדיה חברתית חדשה לאחר שנחסם בטוויטר בפייסבוק, באינסטגרם ובסנאפצ'ט ב-2021 בעקבות שמועות הקשורות להסתערות על הקפיטול ב-2021. במאי 2021 השיק טראמפ את "From the Desk of Donald J. Trump" (בתרגום חופשי: משולחן העבודה של דונלד ג' טראמפ), דף באתר שלו שבו פרסם הודעות קצרות דמויות ציוץ. ה-USA Today דיווח בתחילת יוני 2021 כי הדף הושבת לאחר פחות מחודש. עם זאת, האתר עדיין פעיל.

## המצב הנוכחי

על פי דיווחים שונים, בתחילת דרכה סבלה הרשת מבאגים ותקלות טכניות רבות. נכון לאפריל 2022, האפליקציה הייתה זמינה במערכת אנדרואיד ובדפדפני אינטרנט, אך לא ניתן היה להירשם אליה ברוב המדינות מחוץ לארצות הברית.

תוכניות ההנפקה של החברה נתקלו בבעיות, לאחר שנפתחה חקירה מטעם הרגולציה הפדרלית נגד חברת ההנפקה. מספר מנהלים בכירים עזבו את החברה.

על פי נתונים שפורסמו ב-Daily Beast באפריל 2022, הרשת נמצאת במקום ה-28 ברשימת הרשתות החברתיות הפופולריות בחנות האפליקציות של אפל.

באפריל 2022 עברה האפליקציה שדרוג בעקבות שיתוף פעולה ומעבר לשרתים של אתר ראמבל. לאחר שאילון מאסק רכש את טוויטר וטראמפ אמר שלא יחזור לטוויטר, אלא יתחיל להיות פעיל באפליקציה שלו בתוך שבוע, חזרה הרשת למקום הראשון ברשימת הרשתות החברתיות הפופולריות, לפני טוויטר.

ב-29 באפריל 2022 חזר טראמפ לצייץ ברשת החברתית. החל מחודש מאי 2022 ניתן להתחבר ל-"Truth Social" דרך אתר האינטרנט של הרשת. ב-13 באוקטובר 2022 אישרו בגוגל את הוספת האפליקציה "Truth Social" לחנות האפליקציות "Play Store".

## קישורים חיצוניים

 מדיה וקבצים בנושא **Truth Social** בוויקישיתוף

* אתר האינטרנט הרשמי של Truth Social (באנגלית)

* Truth Social, ביישום טלגרם
* NEXTER, הרשת החברתית החדשה של טראמפ מואשמת בגניבת קוד, באתר מאקו, 25 באוקטובר 2021
* טראמפ הכריז על רשת חברתית חדשה - ועל הנפקה בנאסד"ק, באתר כלכליסט, 21 באוקטובר 2021
* טראמפ ממשיך להסתבך: הרשת החברתית בבעלותו לקראת התרסקות, באתר אייס, 28 באוגוסט 2022

## הערות שוליים
# מיוזיקלי

musical.ly|  |
|
מפתח |
Musical.ly, Inc |
|
מחזור חיים |
אוגוסט 2014 – נובמבר 2017 (כ־3 שנים ו־3 חודשים) |
|
מערכת הפעלה |
iOS, אנדרואיד, אייפון, אייפד, אייפוד טאץ' |
|
סוג רישיון |
חינמית |
|
קטגוריה |
שיתוף וידאו, רשת חברתית |
|
Musical.ly |

**מיוזיקלי** (באנגלית: **musical.ly**) הייתה אפליקציית רשת חברתית סינית שאפשרה יצירה ושיתוף של סרטוני וידאו ולשידור חי.

## היסטוריה

הגרסה השנייה של האפליקציה הושקה באפריל 2014 והגרסה הרשמית יצאה באוגוסט אותה שנה, ומאז צברה פופולריות רבה, ובשיאה היו לה מעל 130 מיליון משתמשים. מדי יום הועלו כ-11 מיליון סרטונים באמצעות האפליקציה.

האפליקציה אפשרה למשתמשים, בין השאר, ליצור סרטוני וידאו באורך של 5–60 שניות, ולהוסיף פסקול לסרטונים במהירויות שונות, להשתמש בפילטרים ולהוסיף אפקטים. באפליקציה ניתן "לעקוב" אחרי משתמשים אחרים, לכתוב תגובות לסרטונים שהם העלו וגם ללחוץ על כפתור Like.

לשלושת המשתמשים הכי פופולריים במיוזיקלי היו יותר מ-25 מיליון עוקבים.

ב-10 בנובמבר 2017 פורסם כי האפליקציה נמכרה לחברת בייטדאנס הסינית תמורת כמיליארד דולר. ב-2 באוגוסט 2018 התמזגה מיוזיקלי לתוך אפליקציית TikTok שבניהול אותה חברה.

## מיוזיקלי בישראל

על פי סקר שנערך בפברואר 2017, כ-48% מבני הנוער בישראל משתמשים באפליקציה.

במהלך 2017 נערכו כמה תחרויות ואירועי "מיוזיקלי" שונים שאורגנו על ידי גופים מסחריים.

"כוכבי מיוזיקלי" בולטים בישראל: אנה זק, שזכתה במקום הראשון ב"אירוע אליפות המיוזיקלי" הראשון שנערך בסינמה סיטי גלילות באפריל 2017 ויש לה מעל 4 מיליון עוקבים, אלין כהן, שהנחתה את אליפות המיוזיקלי (לצדו של לאון שניידרובסקי) ולה קרוב למיליון עוקבים.

## קישורים חיצוניים

* אתר האינטרנט הרשמי של מיוזיקלי (באנגלית ובסינית)

* מיוזיקלי, ברשת החברתית פייסבוק
* מיוזיקלי, ברשת החברתית אינסטגרם
* מיוזיקלי, ברשת החברתית טיקטוק

## הערות שוליים
# הפדיברס

לפידברס אין סמל רשמי, אך סמל זה נפוץ בקרב הקהילות השונות המרכיבות אותו כסמל הפדיברס.
**פדיברס** (מאנגלית: **Fedivese**, הלחם בסיסים של 'פדרציה' ו'יוניברס') הוא אסופת שרתי רשתות חברתיות ורשתות לפרסום תוכן (תמונות, וידאו, בלוגים) המחוברים זה לזה ומקיימים ביניהם קשרי גומלין. כל שרת מהווה רשת חברתית כשלעצמו, אולם המשתמשים בשרתים השונים יכולים לתקשר האחד עם השני גם במידה ואינם יושבים על אותו השרת שכן השרתים חולקים פרוטוקולי תקשורת המתבססים על קוד פתוח משותף. כך, נוצרת למעשה מעין רשת חברתית מבוזרת ופדרטיבית.

## היסטוריה

שרתות המציג כיצד הפלטפורמות השונות המרכיבות את הפדיברס מחוברות ובאמצעות אלו פרוטוקולים.
בשנת 2008 הקים איוון פרודרומו את הרשת החברתית identi.ca ופרסם את התוכנה GNU social ברישיון חופשי תוך שהוא מעצב את פרוטוקול התקשורת המכונה OStatus. על בסיס פרוטוקול זה הוקמו בהמשך הפלטפורמות פרנדיקה, הובזילה, מסטודון ופלרומה והרחיבו את הפדיברס. בהמשך התפתחו מספר פרוטוקולי תקשורת נוספים אשר אפשרו מידות משתנות של השתלבות בפדיברס.

בינואר 2018 הציגו World Wide Web Consortium את פרוטוקול ActivityPub המשפר את יכולות הפעולה ההדדית והשיתוף בין הפלטפורמות השונות. עד אוגוסט 2018 נתמך פרוטוקול זה על ידי כ-13 פלטפורמות, והוא הפך לפרוטוקול הדומיננטי המשמש את הפדיברס, כשמלבדו פועלים גם הפרוטוקולים: OStatus, Diaspora Network, ו-ZOT.

## תוכנות

התוכנות השונות הפועלות בפדיברס, בדגש על פרוטוקול ActivityPub לפי תחומי פעילות מרכזיים
התוכנות הפועלות בפדיברס כולן הן תוכנות חופשיות וכאלו התומכות בקוד חופשי. חלקן מאופיינות בחוויית משתמש של מיקרו בלוגינג הדומה לזו של הרשת החברתית טוויטר (כמו מסטודון, מיסקי, GNU social, פלרומה וכו'). אחרות מזכירות יותר את הרשתות Google+ או פייסבוק (כמו פרנדיקה או הובזילה). ישנן גם כאלו המתמקדות בפרסום מדיה ותמונות ומזכירות את אינסטגרם או את youtube (כמו PIXELFED או Peertube)

התוכנות השונות בפדיברס נבדלות ביניהן בפרוטוקולי התקשורת בהן הן משתמשות ולפיכך גם ביכולת של המשתמשים בהן לתקשר זה עם זה.

## ראו גם

* מסטודון (רשת חברתית)
* דיאספורה (רשת חברתית)

## קישורים חיצוניים

 מדיה וקבצים בנושא **הפדיברס** בוויקישיתוף
* אתר המציג מפה של שרתי הפדיברס והקישוריות ביניהם
# הייפרלופ

הרכיבים העיקריים של קרון תא הייפרלופ: מדחס אוויר בחזית (בשמאל האיור), תא נוסעים באמצע, תא סוללות מאחור (בימין האיור) ומגלשי מסבי אוויר בתחתית.
תעלות ההייפרלופ
**הייפרלופ** (באנגלית: **Hyperloop**) היא מערכת הסעת המונים על קולית שהציע היזם אילון מאסק ומבוססת על הרעיון התאורטי של רכבת רִיק שראשיתה בניסיונות הוויקטוריאניים לשנע נוסעים באמצעות שפופרת אוויר באמצע המאה ה-19.

## עיקרי הרעיון

תוכנית המיזם נחשפה במסמך בן 57 עמודים ב-12 באוגוסט 2013. על פי התוכנית, קרון שיכול להכיל 28 נוסעים ינוע בצינור שבו לחץ אוויר נמוך. המנוע ישאב אוויר מחלקו הקדמי של הקרון וישחרר אותו דחוס, דרך חלקו התחתון. כך לקרון לא יהיה חיכוך עם דפנות הצינור ומעט מאוד חיכוך-צמיגות עם האוויר. זניחות החיכוך אמורה, לפי מאסק, לאפשר נסיעה מהירה של הקרון בלי בזבוז אנרגיה. בדומה לרכבת, הוא לא ידרוש נהיגה בעזרת הגה, והנסיעה בצינור ייעודי תהיה חלקה ונטולת הפרעות.

על פי התכנון הראשוני, הייפרלופ יאפשר לעבור מרחק של 570 ק"מ בין לוס אנג'לס לבין סן פרנסיסקו ב-35 דקות (במהירות ממוצעת של 962 קמ"ש, ומהירות מרבית של 1,220 קמ"ש). המסלול המוצע יוצא מצפון עמק סן פרננדו לאזור עמק קאסטרו, במקביל לכביש בין-מדינתי 5 במשך רוב אורכו. ההצעה הראשונית מעריכה עלות של 6 מיליארד דולר לגרסת נוסעים בלבד, ואילו גרסה המאפשרת הובלה של נוסעים ומכוניות תעלה 7.5 מיליארד דולרים.

מאסק תיאר את הרעיון באופן ציורי כשילוב בין "מטוס קונקורד, רובה אלקטרומגנטי ושולחן הוקי אוויר".

ב-20 ביולי 2017 הודיע מאסק על הסכמה עקרונית למנהרת הייפרלופ טרנסאטלנטית.

## ראו גם

* SkyTran
* המטרו של שווייץ

## קישורים חיצוניים

 מדיה וקבצים בנושא **הייפרלופ** בוויקישיתוף
* Hyperloop Alpha (עמ' 57), המסמך המלא באתר חברת SpaceX‏, ‏12 באוגוסט 2013 (ארכיון)
* 700-mph hyperloop transportation plan unveiled, כתבת וידאו על הייפרלופ ברשת CNN (ערוץ CNN ביוטיוב), ‏12 באוגוסט 2013 (באנגלית)
* בן קמינסקי, האם זה כלי התחבורה שיסיע אותנו מתל אביב לניו יורק ב-3 וחצי שעות?, באתר חורים ברשת, 17 בספטמבר 2013
* סוכנויות הידיעות, מירוץ ההייפרלופ מתחמם: מי תגיע ראשונה לפיתוח קפסולת הנסיעה במהירות הקול?, באתר TheMarker‏, 10 במאי 2016
* נדן פלדמן, ההייפרלופ אוטוטו כאן: הכירו את מערכת התחבורה המהפכנית שתעבור גם בתל אביב, באתר TheMarker‏, 11 ביוני 2016
* אלירן רובין, מתל אביב לאילת ב-20 דקות: "קפסולת הנוסעים שלנו אינה פנטזיה", באתר TheMarker‏, 13 באפריל 2017
* מאיה פולק, ‏מתל-אביב לירושלים ב-3 דקות: המיזם שישנה את כללי התחבורה, בעיתון מקור ראשון, 27 באפריל 2018
* בלומברג, סוכנויות הידיעות, הסעת המונים במהירות הקול: צפו בקפסולת הנוסעים הראשונה של הייפרלופ, באתר TheMarker‏, 3 באוקטובר 2018
* מחכים להייפרלופ: מתי כבר תגיע הרכבת שתסיע אותנו באלף קמ"ש, באתר כלכליסט, 6 באוקטובר 2018
* הניו יורק טיימס, לטוס ב-1,000 קמ"ש, 10 מטר מעל האדמה, באתר הארץ, 27 בפברואר 2019
* אסף גלעד, ‏רכבת מאילת לתל אביב ב-20 דקות? אילון מאסק עשוי להציל את החלום, באתר גלובס, 16 באוקטובר 2022
* מהו ההייפרלופ ומה המהפכה שהוא מבטיח?, באתר אנציקלופדיה אאוריקה

## הערות שוליים
# אדם מוסרי

אדם מוסרי
Adam Mosseri|  |
|
לידה |
23 בינואר 1983 (בן 43) ניו יורק, ארצות הברית  |
|
מדינה | ארצות הברית ארצות הברית |
|
ידוע בשל |
מנהל אינסטגרם (אוקטובר 2018 – הווה) |
|
השכלה |
תואר בוגר מאוניברסיטת ניו יורק |
|
תקופת פעילות |
מ-2003 |
|
עיסוק |
מעצב, מנהל |
|
בת זוג |
מוניקה מוסרי |
|   |

**אדם מוֹסֶרי** (באנגלית: **Adam Mosseri**; נולד ב-23 בינואר 1983) הוא יזם יהודי אמריקאי העומד בראש אינסטגרם.

בעבר כיהן בתפקידי ניהול בפייסבוק, ידוע בעיקר בזכות הקמת הפלטפורמה ניוז פיד . לאחר מכן כיהן כסגן נשיא לענייני מוצר באינסטגרם.

## רקע

מוסרי נולד וגדל בניו יורק לאב ישראלי, ד"ר לפסיכולוגיה שעלה לישראל ממצרים, ולאם אמריקאית. בניו יורק למד בבית ספר יהודי. לאחר מכן למד באוניברסיטת ניו יורק ובבית ספר גלאטין למחקר פרטני, שם למד עיצוב מידע ומדיה. הוא סיים עם תואר ראשון בעיצוב מידע ב-2005.

## קריירה

בשנת 2003, בזמן שלמד באוניברסיטת ניו יורק, ייסד מוסרי חברת ייעוץ בתחום העיצוב בשם "בלאנק מוסרי", אשר התמקדה בגרפיקה, אינטראקציה ועיצוב תערוכות. לחברה היו משרדים בניו יורק ובסן פרנסיסקו. ב-2007 הוא מונה להיות המעצב הראשי של חברת TokBox.

מוסרי הצטרף לפייסבוק בשנת 2008 בתור מעצב מוצר. בשנת 2009, קודם למנהל עיצוב מוצר, ובשנת 2012 מונה למנהל העיצוב של האפליקציות של החברה למכשירים ניידים. בין 2012 ל-2016 מוסרי פיקח על מחלקת הניוז פיד של פייסבוק, ומ-2016 עד מאי 2018 כיהן כסגן נשיא של המוצר פייסבוק. במהלך כהונתו בפייסבוק, הוא היה אחראי על "פייסבוק הום", ניסיון לא מוצלח של החברה להביא ממשק משתמש לסמארטפונים של אנדרואיד.

אחרי הבחירות לנשיאות ארצות הברית 2016, לקח על עצמו את דברור עמדת פייסבוק בנושא "פייק ניוז". במהלך שערוריית הפרטיות של פייסבוק, קיימברידג' אנליטיקה, היה מוסרי אחד הבודדים מבין מנהלי פייסבוק שהצהיר בפומבי על תפקידה של פייסבוק באספקת אבטחה וחדשות אמינות.

במאי 2018 מונה לסגן נשיא לענייני מוצר באינסטגרם. ב-1 באוקטובר 2018, פייסבוק הודיעה כי מוסרי יעמוד בראשות אינסטגרם, בעקבות התפטרותם של מייסדי האפליקציה, קווין סיסטרום ומייק קריגר בספטמבר 2018. תפקידו כ'ראש אינסטגרם' שונה מן התואר לשעבר של קריגר וסיסטורם, אשר כיהנו כמנכ"לים.

## פרסים והכרה

* ב-2015, אתר Business Insider הכיר במוסרי כ"שחקן החיזוק" של פייסבוק
* ב-2017, מוסרי היה הדובר המרכזי בפסטיבל העיתונות הבינלאומי ב-פרוג'יה, איטליה.
* בשנת 2018, מוסרי דיבר לצד קמפבל בראון מטעם פייסבוק בוועידת Recode.
* בשנת 2020, הוא נכלל בקטגוריית הטכנולוגיה ברשימת 40 Under 40 של מגזין פורצ'ן.

## חייו האישיים

מוסרי גר עם אשתו מוניקה ושני בניהם בסן פרנסיסקו.

משפחת מוסרי פעילה בפעילויות פילנתרופיות מקומיות, כולל פרויקט שאנטי.

אחיו הצעיר של מוסרי, אמיל מוסרי (אנ'), הוא משורר.

## קישורים חיצוניים

 מדיה וקבצים בנושא **אדם מוסרי** בוויקישיתוף

* אדם מוסרי, ברשת החברתית פייסבוק

* אדם מוסרי, ברשת החברתית X (טוויטר)

* אדם מוסרי, ברשת החברתית אינסטגרם
* גילית קוזבה, האדם הנכון, באתר ידיעות אחרונות, 12 בדצמבר 2018

## הערות שוליים
# שיתוף תמונות

**שיתוף תמונות** היא העלאת תמונה דיגיטלית לאינטרנט באמצעות אתר אינטרנט או תוכנה (אפליקציה סלולרית או יישום רשת) המאפשרת לאדם אחר או לציבור בכלל לצפות בתמונה ולעיתים אף לשמור אותה. שיתוף תמונות נעשה לעיתים קרובות בצירוף מלל וכחלק מרשת חברתית מקוונת. אתרים ותוכנות רבות מאפשרות גם שיתוף וידאו בנוסף לשיתוף התמונות.

## היסטוריה

אתרי שיתוף התמונות הראשונים ברשת האינטרנט הופיעו בראשית שנות התשעים של המאה העשרים, לרוב כחלק משירות להדפסת תמונות. בראשית המאה ה-21 הוקמו אתרים ייעודיים לכך. בין הראשונים והבולטים שביניהם היה פליקר ואחרים.

## אסטרטגיית רווחים

ניתן לחלק את כלל אתרי ותוכנות שיתוף התמונות לשתי קבוצות כוללניות: המציעים את שירותיהם בחינם והדורשים תשלום. בעוד שצורת הרווח באתרים ובתוכנות הדורשים תשלום עבור שירותיהם מובנת מאליה, הרי שרווחי האתרים והתוכנות שאינן דורשים תשלום מגיעים ממקורות שונים כגון פרסום ושירותי הדפסה ועריכת התמונות לכדי מוצר ממשי.

חלוקה זו איננה מוחלטת. אתרים רבים מציעים את שירותיהם בחינם עד למגבלת זמן או כמות ולאחר מכן השירות ניתן תמורת תשלום. אתרים אחרים יציעו שירות מוגבל בחינם ושירות נרחב יותר תמורת תשלום.

סוג שלישי של אתרי שיתוף תמונות, הם אתרים המופעלים בידי חברות לייצור מצלמות, כאשר האתר מוגבל לתמונות המצולמות באמצעות מצלמות החברה. כך למעשה האתר משמש כפרסומת עבור מוצרי החברה.

## שיתוף תמונות ורשתות חברתיות מקוונות

במהלך המאה ה-21 הפך שיתוף התמונות באמצעות הרשתות החברתיות המקוונות לנפוץ ביותר. ההערכה היא כי בפייסבוק עד לקיץ 2011 הועלו כמאה מיליארד תמונות (בהשוואה ל-60 מיליארד תמונות בסוף 2010). הרשתות החברתיות מאפשרות שיתוף תמונות תוך הגבלת ובחירת האנשים היכולים לצפות בתמונות, כמו כן זיהוי פנים המופיעות בתמונה ושיוכן למשתמשים אחרים ברשת החברתית וכדומה.

## שיתוף תמונות באמצעות מכשירים סלולריים

אפליקציות סלולריות לשיתוף תמונות הפכו לנפוצות בשנת 2011. הבולטת שבהם היא אינסטגרם, בעלת מאות מילוני משתמשים בכל רחבי העולם.

## Geotagging

גאו-טגינג (תיוג גאוגרפי) היא טכנולוגיה המאפשרת הטמעת מיקום צילום התמונה בתוך קובץ התמונה עצמו. תוכנות ואתרי שיתוף תמונות רבים כוללים אפשרות זו, כך שניתן לראות את התמונות בהתאם למקום צילומן.

## ראו גם

* שיתוף קבצים

## קישורים חיצוניים

 מדיה וקבצים בנושא **שיתוף תמונות** בוויקישיתוף

## הערות שוליים